नई दिल्ली। मुंबई में डांस बार के शुरू होने की राह में अभी कुछ अड़चने नजर आ रही हैं। हालांकि डांस बार को सुप्रीम कोर्ट से हरी झंडी मिल चुकी है। इसके बाद भी डांस बार का लाइसेंस जारी करने के लिए महाराष्‍ट्र सरकार ने कई कड़े नियमों का ड्राफ्ट तैयार किया है। इस ड्राफ्ट पर भी विवाद बढ़ गया है। इसमें सबसे बड़ा विवाद डांस बार में सीसीटीवी के जरिए निगरानी को लेकर है। मुंबई डांस बार एसोसिएशन को इस मुद्दे पर महिला आयोग का भी समर्थन मिल रहा है।